**Zápisnica zo zasadnutia obecného zastupiteľstva**

konaného dňa 09.05.2024 v Obecnom klube od 18:00 hod.

**Prítomní:**

**Starosta:** Dominik Cisár

**Poslanci:** Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška,

**Ostatní:** Katarína Oravcová– zapisovateľka

 Mgr. Richard Blecha –hlavný kontrolór

Vlasta Kissová - ekonómka

Návrh programu zasadnutia:

1) Otvorenie zasadnutia

2) Určenie zapisovateľa a overovateľov zápisnice

3) Schválenie programu zasadnutia obecného zastupiteľstva obce Tureň

4) Zloženie sľubu poslanca obecného zastupiteľstva

5) Správa hlavného kontrolóra – kontrola plnenia uznesení z 01.03.2024

6) Čerpanie rozpočtu za 1Q/2024

7) Rozpočtové opatrenie č. 1/2024

8) Zásady hospodárenia s majetkom obce Tureň

9) zásady rozpočtového hospodárenia obce Tureň

10) Schválenie projektového zámeru na zvýšenie energetickej účinnosti budovy Kultúrneho domu v obci Tureň

11) Schválenie projektového zámeru na vybudovanie autobusových staníc v obci Tureň

12) Nájomná zmluva medzi spoločnosťou COOP SETT s.r.o. a obcou Tureň

13) Návrh na zmenu územného plánu žiadateľmi p. Varholíková, p. Falatová

14)Informácie starostu obce

15) Rôzne

16) Diskusia

17) Záver

**K bodu 1: Otvorenie zasadnutia**

Zasadnutie otvoril pán starosta obce v Obecnom klube. Privítal všetkých prítomných a skonštatoval, že je prítomná nadpolovičná väčšina poslancov a zasadnutie je uznášaniaschopné.

**K bodu 2: Určenie zapisovateľa a overovateľov zápisnice**

Pán starosta uviedol, že zapisovateľkou na zasadnutí je Katarína Oravcová. Následne za overovateľov zápisnice určil pani poslankyňu Ing. Katarínu Blahútovú a pána poslanca Róberta Mészároša

**K bodu 3: Schválenie programu zasadnutia obecného zastupiteľstva obce Tureň**

Pán starosta obce informoval prítomných, že poslanci obecného zastupiteľstva dostali program zasadnutia vopred prostredníctvom e-mailu. Pán starosta položil poslancom otázku ohľadom návrhu doplnenia alebo zmeny programu. Poslanci nemali body na doplnenie a preto dal následne pán starosta hlasovať.

**Uznesenie č. 85/2024**

Obecné zastupiteľstvo v Turni

**Schvaľuje**

Program zasadnutia obecného zastupiteľstva

Hlasovanie:

**Za: 5 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška)**

**Proti: 0**

**Zdržalo sa: 0**

Uznesenie bolo prijaté.

**K bodu 4: Zloženie sľubu poslanca obecného zastupiteľstva**

Dňa 18.04.2024 bol doručený doporučený list so vzdaním sa mandátu poslankyne Gabriely Vokálikovej. Obdržaním tohto listu automaticky mandát poslanca zaniká a nastupuje náhradník, ktorý bol prvý pod čiarou, tým sa stáva s počtom hlasov 231 Adrián Bognár. Prešli sme k zloženiu sľubu poslanca obecného zastupiteľstva Adriána Bognára. Poslanci nemali žiadne otázky, pán starosta dal hlasovať.

**Uznesenie č. 86/2024**

Obecné zastupiteľstvo v Turni

**Berie na vedomie**

Zloženie sľubu Adriana Bognára za poslanca obecného zastupiteľstva obce Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 5: Správa hlavného kontrolóra – kontrola plnenia uznesení z 01.03.2024**

Starosta obce odovzdal slovo hlavnému kontrolórovi. Na poslednom OZ bolo prijatých 10 uznesení. Pri kontrole bolo splnených 7 a 3 informatívne. Poslanci nemali žiadne otázky, pán starosta dal hlasovať.

**Uznesenie č. 87/2024**

Obecné zastupiteľstvo v Turni

**Berie na vedomie**

Správu hlavného kontrolóra – kontrola plnenia uznesení z 01.03.2024

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 6: čerpanie rozpočtu 1Q/2024**

Rozpočet sa zatiaľ vyvíja štandardne. Otázku ohľadom cien za odpad položila poslankyňa p. Blahútová,. Odpady už máme podľa nového cenníka, nakoľko verejné obstarávanie na dodávateľa bolo ukončené a teda naďalej ostáva spoločnosť AVE našim dodávateľom služieb. Prišla už aj nová faktúra za mesiac apríl. Najväčšia položka, ktorou je skládkovanie odpadu je výrazne vyššia, zo sumy 69,94€ je navýšená na sumu 97€ za 1 tonu komunálneho odpadu. Ešte budeme riešiť likvidáciu nebezpečného odpadu, kde očakávame vyššiu sumu za zneškodnenie. Ak by bol ešte priestor, chceli by sme zakúpiť vedra do každej domácnosti na potravinový odpad. Minulý rok sa doplácalo na odpadoch cca 4000€. Nedoplatky ZŠ a MŠ sa riešia cez Ministerstvo školstva. Poslanci nemali žiadne otázky, pán starosta dal hlasovať.

**Uznesenie č. 88/2024**

Obecné zastupiteľstvo v Turni

**Berie na vedomie**

Čerpanie rozpočtu za 1Q/2024

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 7: Rozpočtové opatrenie č.1/2024**

Na pracovnej porade sme sa dohodli čomu sa chceme toho roku venovať. Vybrali sme niekoľko projektov, ktoré chceme a potrebujeme dať projektovať. Následne sme sa zhodli na nákupe tovarov a techniky na údržbu obce. Z rezervy aktuálne potrebujeme presunúť na čerpanie 50.000€. Medzi hlavné aktivity patrí projekcia rekonštrukcie Kultúrneho domu, námestia so zastávkami, cesty na Slanisku, chodníka v obci, nákup traktorovej kosačky, mulčovacieho ramena za traktor, výstavba spevnenej plochy popri plote MŠ, kompletná rekonštrukcia pódia v parku. Rozpočet je naďalej prebytkový. Poslanci nemali žiadne otázky, pán starosta dal hlasovať.

**Uznesenie č. 89/2024**

Obecné zastupiteľstvo v Turni

**Schvaľuje**

použitie prostriedkov rezervného fondu vo výške 50.000,- EUR na kapitálové výdavky, a to na rekonštrukciu a modernizáciu obecného majetku.

Aktuálny stav rezervného fondu 151 749,10,- EUR

Schválenie použitých prostriedkov 50 000,- EUR

Zostatok 101 749,10,- EUR

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté

**Uznesenie č. 90/2024**

Obecné zastupiteľstvo v Turni

**Schvaľuje**

Rozpočtové opatrenie č.1/2024

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 8: Zásady hospodárenia s majetkom obce Tureň**

Starosta odovzdal slovo hlavnému kontrolórovi, ktorý objasnil oba dokumenty. Hospodárenie s majetkom obce, pokiaľ by išlo o predaj pozemkov obce, kataster kontroluje akýkoľvek prevod, musia byť vypracované všetky potrebné dokumenty, inak kataster požiadavky nezavkladuje. V zmluve musí byť uvedené všetko, ako dôvod predaja, právny dôvod a či to prešlo uznesením. Poslankyňa Deszkásová sa spýtala na bod ,,H´´ , kde sa píše o odpustení alebo ponížení pohľadávky, akej? Kontrolór odpovedal, že môže ísť o poplatok za rozvoj, nedoplatok na daniach alebo za odpad. U nás v obci sa nedoplatky neodpúšťajú, skôr sa vymáhajú od občanov. Poslanci nemali žiadne otázky, pán starosta dal hlasovať.

**Uznesenie č. 91/2024**

Obecné zastupiteľstvo v Turni

**Schvaľuje**

Zásady hospodárenia s majetkom obce Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 9: Zásady rozpočtového hospodárenia obce Tureň**

Najdôležitejšia zmena rozpočtu je zmena starostom obce podľa paragrafu 23, starostovi delegujú sumu 5.000€ na presun prostriedkov v rámci rozpočtu. Ak starosta urobí nejakú zmenu, musí informovať zastupiteľstvo na ďalšom zasadnutí. Ak sa bude niečo kupovať, aj tak ich bude starosta informovať. Ak bude suma vyššia ako 5.000€ táto položka pôjde cez zastupiteľstvo. Poslanci nemali žiadne otázky, pán starosta dal hlasovať.

**Uznesenie č. 92/2024**

Obecné zastupiteľstvo v Turni

**Schvaľuje**

Zásady rozpočtového hospodárenia s majetkom obce Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 10: Schválenie projektového zámeru na zvýšenie energetickej účinnosti budovy Kultúrneho domu v obci Tureň**

Projekt rekonštrukcie KD patrí medzi priority a preto ideme projektovať jeho rekonštrukciu. Na tento projekt chceme žiadať financie z dotácií. Pán architekt už pripravuje štúdiu k nahliadnutiu, pre predstavu. Poslankyňa Deszkásová mala dotaz, že by bolo dobré občanov informovať, prečo sa nejde Obecný klub zväčšovať, nadstavovať, prerábať, treba im ozrejmiť, že nebola takáto možnosť a sme momentálne obmedzený, ale do budúcna to v pláne je. Poslanci nemali viac otázok, starosta obce dal hlasovať.

**Uznesenie č. 93/2024**

Obecné zastupiteľstvo v Turni

**Schvaľuje**

Projektový zámer na zvýšenie energetickej účinnosti budovy kultúrneho domu v obci Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 11: Schválenie projektového zámeru na vybudovanie autobusových staníc v obci Tureň**

Projekt námestia je v riešení už 4 roky. Aktuálne sme vo fáze riešenia dlhodobého prenájmu dotknutých pozemkov okolí Jednoty, ktoré sú majetkom spoločnosti COOP SETT Trnava. Pozemky získavame do dlhodobého nájmu. Tým pádom sa projekcia „ostrovčeka“ s autobusovými zastávkami môže začať. Žiadosť o dotáciu bude spojená s projektom zastávok na Slanisku, ktorý už máme z minulého roku. Poslanci nemali otázky, starosta obce dal hlasovať.

**Uznesenie č. 94/2024**

Obecné zastupiteľstvo v Turni

**Schvaľuje**

Projektový zámer na vybudovanie autobusových staníc v obci Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 12: Nájomná zmluva medzi COOP SETT s.r.o. a obcou Tureň**

Poslanci obdržali návrh nájomnej zmluvy na pozemky pri Jednote. Kontrolór obce skontroloval zmluvu po právnej stránke, nemal námietky. Nájom je do roku 2034 s následnou opciou. Potrebujeme túto nájomnú zmluvu, nakoľko im patrí cca 60% pozemkov a bez nej nevieme budovať a revitalizovať tento priestor v centre obce. Poslanci nemali otázky, starosta obce dal hlasovať.

**Uznesenie č. 95/2024**

Obecné zastupiteľstvo v Turni

**Schvaľuje**

Nájomnú zmluvu medzi spoločnosťou COOP SETT s.r.o. a obcou Tureň

Hlasovanie:

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržalo sa: 0**

Uznesenie bolo prijaté.

**K bodu 13: Návrh na zmenu územného plánu žiadateľmi p. Varholíková, p. Falatová**

Na základe žiadosti doručenej na Oú Tureň 15.03.2024 (materiál poslanci dostali mailom vopred) otvoril starosta rokovanie o tejto téme. Žiadateľky sa na tomto zastupiteľstve nezúčastnili, poslanci aj napriek tomu zámer prerokovali. Materiál bol odoslaný aj na prejednanie stavebnej komisii, avšak keďže sa medzičasom predsedkyňa komisie vzdala mandátu poslanca, výstup z komisie nemáme. V minulosti keď predmetná téma bola podaná ústne sa komisia vyjadrila k tomuto zámeru negatívne. Pozemky sa nenachádzajú v aktuálnom územnom pláne obce ako rozvojová zóna na výstavbu rodinných domov. P. poslankyňa Blahútová sa dotazovala na možnosti rozšírenia územného plánu vo všeobecnosti. Poslanci sa zhodli, že máme záujem obec rozvíjať avšak nie po malých častiach, nakoľko zmena územného plánu si vyžaduje náročný administratívny postup a tiež aj značné finančné náklady. Aktuálny územný plán sa nachádza na webovej stránke obce Tureň. Poslanci nemali viac otázok, starosta obce dal hlasovať.

**Uznesenie č. 96/2024**

Obecné zastupiteľstvo v Turni

**Schvaľuje**

Obstaranie zmien a doplnkov UP na základe žiadosti p. Varholíkovej a p. Falatovej

Hlasovanie:

**Za: 0**

**Proti: 3 (František Mészáros, Gabriel Batoška, Adrián Bognár)**

**Zdržalo sa: 3 (Ing. Katarína Blahutová, Mgr. Ida Deszkásová, Róbert Mészáros)**

Uznesenie nebolo prijaté.

**K bodu 14: Informácie starostu obce**

Defibrilátor – nad 500 obyvateľov by mala mať každá obec zabezpečený defibrilátor. Aktuálne zbierame cenové ponuky a radi by sme ho zabezpečili.

Pán starosta sa chce poďakovať: všetkým, ktorí sa zúčastnili na brigáde Dňa zeme, DHZ za spílenie stromu v parku, za brigádu pri zvonici, pomoci pri veľkokapacitných kontajneroch, Csemadoku za stavanie mája, pedagógom ZŠ za Deň otvorených dverí, účastníkom brigády v kostole. Obzvlášť poďakovanie ZŠ v Most pri Bratislave za darovanie dvoch interaktívnych tabulí pre našu Základnú školu v Turni. Poslanci nemali otázky, starosta obce dal hlasovať

**Uznesenie č. 97/2024**

Obecné zastupiteľstvo v Turni

**Berie na vedomie**

Informácie starostu obce

**Za: 6 ( Ing. Katarína Blahútová, Mgr. Ida Deszkásová, Róbert Mészáros, František Mészáros, Gabriel Batoška, Adrián Bognár)**

**Proti: 0**

**Zdržal sa: 0**

Uznesenie bolo prijaté.

**K bodu 15: Rôzne**

Informácia: Zamestnanci obce prejdú zdravotnou prípravou odbornej spôsobilosti ktorá bude podmienená skúškou/testom. Aj takto chceme zvýšiť pripravenosť našich zamestnancov na neočakávané udalosti.

**K bodu 16: Diskusia**

Téma organizácia podujatia deň detí, deň obce

**K bodu 17: Záver**

Na záver pán starosta, Dominik Cisár, poďakoval všetkým prítomným za účasť a zasadnutie ukončil. Zasadnutie bolo ukončené o 20:03 hod.

Zapísala: Katarína Oravcová ......................................

Overovatelia: Katarína Blahútová .....................................

 Róbert Mészáros ......................................

 Dominik Cisár – starosta obce ......................................

V Turni, dňa 09.05.2024